梁建民为几份香港报纸,包括"新报","天天日报"等做过马经版主编同作家,曾经出版过"第一马经"同"赛马胜经".
由1970年代起,佢同马评人董骠喺亚洲电视主持赛马节目,佢嘅肉紧而又独特嘅评述风格,深入民心.2006年2月董骠病死,佢系丧礼中八个扶灵人士其中一个.
梁氏亦曾经为香港赛马会做过沿途走位嘅评述员,又曾经做过香港评马同业协进会执委,系该会嘅创会会员.
1991年加入澳门赛马会,做咗主席嘅特别助手,之后喺1997年获委任做执行董事,并喺2000年得到董事局委任,做咗澳门赛马会首席执行官,并且喺澳门定居.
2006年9月,佢突然中风晕咗,经过当地医院睇过之后就由直升机送返香港医治,发现患上脑癌[1].2007年,因为健康理由辞咗首席执行官职务,转做董事局特别顾问.
2008年11月6号,喺沙田仁安医院因病死亡,当时75岁[2][3].
↑ 前马评人梁建民病逝[失咗效嘅链]
香港赛马会"经典20"1983年同德,快乐八十赛事片段(梁建民评述)